ประกาศกรมประมงประกาศกรมประมงเรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือขนถ่ายสัตว์น้ำซึ่งออกไปขนถ่ายสัตว์น้ำนอกน่านน้ำไทยพ.ศ. ๒๕๖๐ อาศัยอำนาจตามความในมาตรา ๘๘ (๓)แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม อธิบดีกรมประมงออกประกาศไว้ดังต่อไปนี้ข้อ ๑ ให้ยกเลิกประกาศกรมประมง เรื่องกำหนดหลักเกณฑ์และวิธีการเกี่ยวกับการแจ้งการเข้าออกท่าเทียบเรือประมงของเรือขนถ่ายสัตว์น้ำหรือเรือเก็บรักษาสัตว์น้ำซึ่งออกไปขนถ่ายสัตว์น้ำหรือเก็บรักษาสัตว์น้ำนอกน่านน้ำไทย พ.ศ. ๒๕๖๐ ลงวันที่๑๕ มีนาคม พ.ศ. ๒๕๖๐ข้อ ๒ เจ้าของเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยจะแจ้งเข้าออกท่าเทียบเรือประมงได้เฉพาะท่าเทียบเรือประมงในเขตจังหวัด ดังต่อไปนี้(๑) จังหวัดสมุทรปราการ(๒) จังหวัดสมุทรสาคร(๓) จังหวัดระนอง(๔) จังหวัดภูเก็ต(๕) จังหวัดตราด(๖) จังหวัดสงขลาข้อ ๓ การแจ้งการเข้าออกท่าเทียบเรือประมงให้เจ้าของเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยแจ้งไปยังศูนย์ควบคุมการแจ้งเรือเข้าออกสำหรับเรือขนถ่ายสัตว์น้ำที่ทำการขนถ่ายสัตว์น้ำนอกน่านน้ำไทย ตามรายชื่อท้ายประกาศนี้ภายในกำหนดระยะเวลา ดังต่อไปนี้(๑)กรณีเรือขนถ่ายสัตว์น้ำซึ่งทำการขนถ่ายสัตว์น้ำนอกน่านน้ำไทยในเขตของรัฐชายฝั่งที่มีพื้นที่ติดกับประเทศไทยให้แจ้งก่อนออกจากท่าเทียบเรือประมง ไม่น้อยกว่ายี่สิบสี่ชั่วโมงและในกรณีเข้าเทียบท่าให้แจ้งก่อนเข้าท่าเทียบเรือประมงไม่น้อยกว่าสามสิบหกชั่วโมง เว้นแต่เป็นเรือขนถ่ายสัตว์น้ำที่รับสัตว์น้ำจากราชอาณาจักรกัมพูชาและสาธารณรัฐสหภาพเมียนมา ให้แจ้งก่อนเข้าท่าเทียบเรือประมงไม่น้อยกว่าสามชั่วโมง(๒)กรณีเรือขนถ่ายสัตว์น้ำซึ่งทำการขนถ่ายสัตว์น้ำนอกน่านน้ำไทยในเขตของรัฐชายฝั่งอื่นหรือในทะเลหลวงให้แจ้งก่อนออกจากท่าเทียบเรือประมง ไม่น้อยกว่ายี่สิบสี่ชั่วโมงและในกรณีเข้าเทียบท่าให้แจ้งก่อนเข้าเทียบท่าเทียบเรือประมงไม่น้อยกว่าเจ็ดสิบสองชั่วโมง(๓) กรณีแจ้งกลับภูมิลำเนา ซ่อมเรือหรือนำเรือเข้าอู่ให้แจ้งก่อนเข้าเทียบท่าหรือออกจากท่าเทียบเรือประมงไม่น้อยกว่าสองชั่วโมงแต่ไม่เกินยี่สิบสี่ชั่วโมงสำหรับกรณีที่ไม่มีสัตว์น้ำติดมากับเรือให้ยกเว้นการตรวจที่ท่าเทียบเรือประมง(๔) กรณีที่มีการแจ้งเข้าหรือออกจากท่าเทียบเรือประมง ในกรณีอื่น ๆให้แจ้งก่อนเข้าเทียบท่าหรือออกจากท่าเทียบเรือประมงไม่น้อยกว่ายี่สิบสี่ชั่วโมงทั้งนี้เมื่อมีการแจ้งออกจากท่าเทียบเรือประมงแล้ว เจ้าของเรือต้องดำเนินการให้ผู้ควบคุมเรือนำเรือออกจากท่าเทียบเรือประมงภายในสองชั่วโมงหากเกินเวลาต้องดำเนินการแจ้งออกใหม่ข้อ ๔ เจ้าของเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทย ต้องดำเนินการแจ้งออกจากท่าเทียบเรือประมงล่วงหน้าโดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง หรือผ่านทางไปรษณีย์อิเล็กทรอนิกส์ ตามแบบท้ายประกาศนี้การแจ้งออกจากท่าเทียบเรือประมงตามวรรคหนึ่ง ให้แนบเอกสารดังต่อไปนี้(๑) สำเนาทะเบียนเรือไทย(๒) สำเนาใบอนุญาตใช้เรือ(๓) สำเนาใบประกาศนียบัตรผู้ควบคุมเรือ และสำเนาบัตรประจำตัวประชาชนหรือบัตรประจำตัวคนซึ่งมิได้มีสัญชาติไทย(๔) สำเนาใบประกาศนียบัตรช่างเครื่องยนต์เรือ และสำเนาบัตรประจำตัวประชาชนหรือบัตรประจำตัวคนซึ่งมิได้มีสัญชาติไทย(๕) สำเนาใบจดทะเบียนเป็นเรือขนถ่ายสัตว์น้ำหรือเก็บรักษาสัตว์น้ำ(๖) สำเนาบัญชีรายชื่อและหนังสือคนประจำเรือ(๗) สำเนาหลักฐานการติดตั้งเครื่องติดตามเรือ(อุปกรณ์ระบุตำแหน่งเรือประมง)(๘) สำเนาหลักฐานการติดตั้งระบบรายงานอิเล็กทรอนิกส์และระบบการเฝ้าติดตามอิเล็กทรอนิกส์(๙) สำเนาผังห้องเก็บสัตว์น้ำบนเรือ (Well plan)(๑๐) สำเนาแผนการขนถ่ายสัตว์น้ำ ตามแบบที่กำหนดท้ายประกาศนี้(๑๑) สำเนาแผนการขอผู้สังเกตการณ์ประจำอยู่บนเรือสำหรับกรณีที่ไปขนถ่าย สัตว์น้ำในทะเลข้อ ๕ เจ้าของเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทย ต้องดำเนินการแจ้งเข้าท่าเทียบเรือประมงล่วงหน้าโดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง หรือผ่านทางไปรษณีย์อิเล็กทรอนิกส์ ตามแบบท้ายประกาศนี้การแจ้งเข้าท่าเทียบเรือประมงตามวรรคหนึ่ง ให้แนบเอกสารดังต่อไปนี้(๑) สำเนาเอกสารการแจ้งนำเรือออกจากท่าเทียบเรือ (Port Clearance หรือ Custom Clearance) ครั้งล่าสุด ที่ออกโดยหน่วยงานภาครัฐที่กำกับควบคุมท่าเรือนั้นซึ่งระบุชื่อท่าเรือ รัฐเจ้าของท่าเรือและวันที่ออกจากท่าเรือ(๒) สำเนาผังการจัดเก็บสัตว์น้ำบนเรือ (Cargo Plan/ Stowage Plan)ข้อ ๖ เมื่อได้รับอนุญาตจากพนักงานเจ้าหน้าที่ให้เข้าเทียบท่าแล้วเจ้าของเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยต้องส่งเอกสารหลักฐานดังต่อไปนี้โดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง หรือผ่านทางไปรษณีย์อิเล็กทรอนิกส์ (๑) กรณีดำเนินการขนถ่ายสัตว์น้ำในทะเลและบริเวณท่าเทียบเรือของรัฐชายฝั่งอื่น(Transshipment at sea and Transshipment at port)(ก) หนังสือกำกับการขนถ่ายสัตว์น้ำ ซึ่งระบุชื่อเรือขนถ่ายสัตว์น้ำชื่อเรือประมงที่เรือขนถ่ายรับสัตว์น้ำขึ้นเรือมา พื้นที่ทำการขนถ่ายชนิดและปริมาณสัตว์น้ำ ช่วงระยะเวลาทำการขนถ่ายสัตว์น้ำ ที่ออกโดยหน่วยงานภาครัฐหรือหน่วยงานที่รัฐให้การรับรองซึ่งมีหน้าที่กำกับควบคุมท่าเรือนั้นหรือมีพนักงานเจ้าหน้าที่รัฐหรือองค์กรบริหารจัดการประมงระดับภูมิภาคซึ่งมีหน้าที่กำกับควบคุมท่าเรือนั้นให้การรับรองและในกรณีที่ทำการขนถ่ายสัตว์น้ำกลางทะเลให้มีผู้สังเกตการณ์บนเรือให้การรับรองรายงานดังกล่าวด้วยสำหรับกรณีการรับขนถ่ายสัตว์น้ำจากเรือประมงไทยต้องส่งสำเนาหนังสือกำกับการขนถ่ายสัตว์น้ำ พร้อมกับสำเนาสมุดบันทึกการทำการประมง(Fishing Logbook)(ข) สำเนาเอกสารการจดทะเบียนเรือประมงหรือเรือรวบรวมสัตว์น้ำที่ออกโดยรัฐเจ้าของธง (Flag State) ซึ่งยังมีอายุอยู่ขณะทำการประมงและสำเนาใบอนุญาตทำการประมง หรือสำเนาการขึ้นทะเบียนเรือรวบรวมสัตว์น้ำทุกลำที่เรือขนถ่ายสัตว์น้ำรับมาที่ออกโดยหน่วยงานภาครัฐเจ้าของธงหรือรัฐชายฝั่ง (Coastal State) ซึ่งครอบคลุมพื้นที่ทำการขนถ่ายสัตว์น้ำขึ้นเรือและยังมีอายุอยู่ขณะทำการประมง(ค) เอกสาร Mate Receipt(ง) ใบตราส่งสินค้า (Bill of lading (B/L))(๒)กรณีรับขนถ่ายสัตว์น้ำที่ผ่านการขึ้นท่าแล้วจากท่าเทียบเรือของรัฐชายฝั่งอื่น (Loading at port) ต้องส่งเอกสารหลักฐานดังต่อไปนี้โดยตรงต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง หรือผ่านทางไปรษณีย์อิเล็กทรอนิกส์ (ก) เอกสารบัญชีรายการและราคาสินค้า (Invoice)(ข) ใบตราส่งสินค้า Bill of lading (B/L)(ค) รายงานการรับสัตว์น้ำ (Loading declaration)ข้อ ๗ เมื่อเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยเข้าเทียบท่าพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง จะดำเนินการตรวจสอบบันทึกข้อมูลวีดีโอที่ติดตั้งประจำเรือขนถ่ายสัตว์น้ำดังกล่าวก่อนมีการนำสัตว์น้ำขึ้นท่าเทียบเรือประมงข้อ ๘ เมื่อเรือขนถ่ายสัตว์น้ำซึ่งออกไปทำการขนถ่ายสัตว์น้ำนอกน่านน้ำไทยดำเนินการนำสัตว์น้ำขึ้นท่าเทียบเรือประมงเสร็จสิ้นเจ้าของเรือขนถ่ายสัตว์น้ำต้องส่งมอบอุปกรณ์บันทึกข้อมูลวีดีโอที่ติดตั้งประจำเรือขนถ่ายสัตว์น้ำดังกล่าวนั้นแก่พนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมงข้อ ๙[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๓๐ ตุลาคม พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. แบบฟอร์มการแจ้งเข้าออกท่าเทียบเรือ(สำหรับเรือขนถ่ายสัตว์น้ำนอกน่านน้ำไทย)๒. แผนการขนถ่ายสัตว์น้ำของเรือขนถ่ายสัตว์น้ำ๓. รายชื่อศูนย์ควบคุมการแจ้งเรือเข้าออกสำหรับเรือขนถ่ายสัตว์น้ำที่ทำการขนถ่ายสัตว์น้ำนอกน่านน้ำไทย(ดูข้อมูลจากภาพกฎหมาย)ปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๕ ง/หน้า ๖๐/๓๑ ตุลาคม ๒๕๖๐